Document ID: 31996R0984

ΚΑΝΟΝΙΣΜΟΣ (ΕΚ) αριθ. 984/96 ΤΗΣ ΕΠΙΤΡΟΠΗΣ της 31ης Μαΐου 1996 για τροποποίηση του κανονισμού (ΕΟΚ) αριθ. 2168/92 περί λεπτομερειών εφαρμογής των ειδικών μέτρων υπέρ των Καναρίων Νήσων όσον αφορά τα γεώμηλα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, σχετικά με ειδικά μέτρα όσον αφορά ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 2537/95 της Επιτροπής (2), και ιδίως το άρθρο 21,
Εκτιμώντας:
ότι το άρθρο 21 του κανονισμού (ΕΟΚ) αριθ. 1601/92 προβλέπει περιορισμό των παραδόσεων στις Καναρίους Νήσους από τρίτες χώρες ή από την υπόλοιπη Κοινότητα γεωμήλων καταναλώσεως κατά τη διάρκεια ευαισθήτων περιόδων προκειμένου να αποφευχθούν διαταραχές στην εμπορία της παραγωγής των Καναρίων Νήσων 7 ότι το καθεστώς αυτό έχει ανασταλεί από τον κανονισμό (ΕΚ) αριθ. 2254/95 της Επιτροπής (3) 7
ότι, σε εφαρμογή του άρθρου 11 της συμφωνίας επί των διασφαλίσεων που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1986-1994) (4), πρέπει να εφαρμοσθεί προοδευτική εξάλειψη αυτού του περιοριστικού μέτρου στις εισαγωγές 7
ότι πρέπει να καθορισθεί η εν λόγω ευαίσθητη περίοδος εμπορίας για τα έτη 1996, 1997 και 1998, καθώς και η ανωτάτη ποσότητα των παραδόσεων γεωμήλων στις Καναρίους Νήσους για τις περιόδους αυτές 7 ότι η μηνιαία κατανομή των ποσοτήτων αυτών μπορεί να τροποποιηθεί συναρτήσει της εξελίξεως της αγοράς και θα πρέπει να τροποποιηθεί το άρθρο 10 του κανονισμού (ΕΟΚ) αριθ. 2168/92 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1967/95 (6) 7
ότι πρέπει, επιπλέον, να καταργηθεί ο κανονισμός (ΕΚ) αριθ. 2254/94 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σπόρων για σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2168/92 τροποποιείται ως εξής:
1. το άρθρο 10 παράγραφος 1 πρώτο εδάφιο αντικαθίσταται από το ακόλουθο κείμενο:
«Η παράδοση στις Καναρίους Νήσους από τρίτες χώρες και από τις λοιπές χώρες της Κοινότητας γεωμήλων καταναλώσεως που υπάγονται στους κωδικούς ΣΟ 0701 90 51, 0701 90 59 και 0701 90 90 περιορίζεται για τα έτη 1996, 1997 και 1998 στις ποσότητες και στην ευαίσθητη περίοδο που αναγράφονται στο παράρτημα.» 7
2. το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο κανονισμός (ΕΚ) αριθ. 2254/95 καταργείται.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουνίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαΐου 1996.

Labels: 3
17
18
6